Tuuleenergia Taanis
Taani hakkas tuuleenergia tootmist arendama 1970. aastail, olles sellega maailmas teerajaja. Peaaegu pool kogu maailmas kasutatavatest tuuleturbiinidest on valmistatud Taani ettevõtetes, suurimad tootjad on Vestas ja Siemens Wind Power. Vestas on ühtlasi maailma suurim tuuleturbiinitootja. 2008. aastal moodustas tuuleenergia 18,9% Taani elektritoodangust ja 24,1% tootmisvõimsusest. 2012. aastal võttis Taani valitsus vastu otsuse suurendada 2020. aastaks tuuleenergia osa elektritoodangus 50 protsendini.